মির্কো ইভানিচ
মির্কো ইভানিচ (সার্বীয়: Мирко Иванић, উচ্চারিত [mǐːrko ǐʋanitɕ], ইংরেজি: Mirko Ivanić; জন্ম: ১৩ সেপ্টেম্বর ১৯৯৩) হলেন একজন সার্বীয়–মন্টিনিগ্রীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং মন্টিনিগ্রো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। ২০১৫ সালে, ইভানিচ সার্বিয়া অনূর্ধ্ব-২১ দলের হয়ে সার্বিয়ার বয়সভিত্তিক পর্যায়ে অভিষেক করেছিলেন। প্রায় এক বছর যাবত সার্বিয়ার বয়সভিত্তিক দলের হয়ে খেলার পর, তিনি ২০১৭ সালে মন্টিনিগ্রোর হয়ে আন্তর্জাতিক পর্যায়ে অভিষেক করেছেন; মন্টিনিগ্রোর জার্সি গায়ে তিনি এপর্যন্ত ১৫ ম্যাচে ১টি গোল করেছেন।